PATVIRTINTA

 Raseinių Viktoro Petkaus

 progimnazijos direktoriaus

 2023 m. gegužės 3 d.

 įsakymu Nr. V-24E-105

**RASEINIŲ VIKTORO PETKAUS PROGIMNAZIJOS**

**PRIEŠMOKYKLINIO MENINIO UGDYMO MOKYTOJO METODININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Priešmokyklinio meninio ugdymo mokytojo metodininko pareigybės aprašymas.

2. Meninio ugdymo mokytojo pareigybės lygis – A2.

3. Meninio ugdymo mokytojas pavaldus progimnazijos direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM MENINIO UGDYMO MOKYTOJUI**

4. Priešmokyklinio meninio ugdymo mokytojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip aukštąjį išsilavinimą;

4.2. turėti muzikos mokytojo ir pedagogo kvalifikaciją, būti išklausęs ne mažiau kaip 40 valandų (1,5 studijų kreditų) priešmokyklinio ugdymo metodikos kursų programą;

4.2. meninio ugdymo mokytojas privalo būti išklausęs specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo, mokslo ir sporto ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“;

4.3. privalo būti įgijęs kompetencijas, numatytas Reikalavimuose mokytojų kompiuterinio raštingumo programoms, patvirtintoms Lietuvos Respublikos švietimo, mokslo ir sporto ministro 2007 m. kovo 29 d. įsakymu Nr. ISAK-555 „Dėl Reikalavimų mokytojų kompiuterinio raštingumo programoms patvirtinimo“;

4.4. privalo gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (Lietuvos Respublikos Vyriausybės 2021 m. spalio 27 d. nutarimo Nr. 889 redakcija)(su vėlesniais pakeitimais) reikalavimus;

4.5. turi būti išklausęs lietuvių kalbos kultūros kursus pagal Mokytojų, mokyklų vadovų, jų pavaduotojų ugdymui bei skyrių vedėjų lietuvių kalbos kultūros mokymo programą arba išklausęs ne mažesnės apimties (22 valandų arba 1 studijų kredito) dalyko studijų metu;

4.6. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**ŠIAS PAREIGAS EINANČIO MENINIO UGDYMO MOKYTOJO FUNKCIJOS**

1. Šias pareigas einantis meninio ugdymo mokytojas vykdo šias funkcijas:
	1. dirba vadovaudamasis Lietuvos Respublikos švietimo įstatymu, Lietuvos Respublikos

Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, reglamentuojančiais priešmokyklinį ugdymą, pedagoginės etikos normomis, įstaigos nuostatais, darbo tvarkos taisyklėmis, įstaigos veiklos dokumentais bei šiuo meninio ugdymo mokytojo pareigybės aprašu;

* 1. įgyvendina priešmokyklinio ugdymo bendrąją programą;
	2. Planuoja meninę veiklą vadovaudamasis ugdymą reglamentuojančiais dokumentais;
	3. kuria psichologiškai ir fiziškai saugią ugdymo(-si) aplinką;

5.5. padeda priešmokyklinio ugdymo mokytojams įrengti meninės veiklos kampelius grupėse;

* 1. pasirengia muzikinėms veikloms, renginiams, šventėms ir turiningai jas organizuoja;
	2. ugdo specialiųjų poreikių vaikus, esant reikalui rengia individualias vaikų ugdymo(-si) programas;
	3. individualiai dirba su vaikais, išaiškina gabius ir talentingus vaikus, padeda lavinti muzikinius gabumus, ruo­šia įvairiems konkursams;
	4. sistemingai vertina, fiksuoja vaikų daromą pažangą, apie vaikų pasiekimus, ugdymo(-si) poreikius informuoja tėvus (globėjus);

5.10. inicijuoja meninio ir muzikinio ugdymo projektus, koordinuoja jų vykdymą;

5.11. dalyvauja miesto, apskrities, respublikos šventiniuose renginiuose, konkursuose;

* 1. derina tarpusavyje su mokytojais mokinių ugdymą, priežiūrą;
	2. dalyvauja ir bendradarbiauja su įstaigoje veikiančiomis grupėmis, komandomis,

sudarytomis įstaigos direktoriaus įsakymais;

* 1. teikia informaciją, pagal kompetenciją konsultuoja tėvus (globėjus), kitus

įstaigoje dirbančius specialistus priešmokyklinio amžiaus vaikų meninio ugdymo klausimais;

5.15. organizuoja ugdytinių ekskursijas, šventes, kartu jose dalyvauja ir atsako už vaikų saugumą;

5.16. bendradarbiauja su mokytojais, švietimo pagalbos specialistais, tobulina kvalifikaciją;

5.17. vykdo progimnazijos direktoriaus ar pavaduotojo ugdymui nurodymus;

5.18. reikalui esant, talkina kolegoms rengiantis ir dalyvaujant renginiuose, šventėse, ekskursijose ir kitur;

5.19. suteikia vaikui reikiamą pagalbą: pastebėjus jo atžvilgiu taikomą smurtą, prievartą, seksualinio ar kitokio pobūdžio išnaudojimą, informuoja apie tai progimnazijos socialinį pedagogą.

5.20. diegia ugdymo procese šiuolaikinės didaktikos principus ir metodus, vykdo ugdymo projektus;

5.21. pagal kompetenciją teikia konsultacinę, didaktinę pagalbą progimnazijos, savivaldybės, kitų regiono savivaldybių kolegoms.

**IV SKYRIUS**

**ATSAKOMYBĖ**

6. Priešmokyklinio ugdymo meninio ugdymo mokytojas atsako už:

6.1. tinkamą priešmokyklinio ugdymo Bendrosios programos įgyvendinimą;

6.2. kokybišką ugdymo proceso organizavimą ir jo priežiūrą;

6.3. kokybišką dokumentų tvarkymą;

6.4. progimnazijos direktoriaus įsakymų, nurodymų savalaikį vykdymą;

6.5. saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių vykdymą;

6.6. tvarkingą priemonių naudojimą;

6.7. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;

6.8. progimnazijos nuostatų vykdymą;

6.9. savo darbo kokybę ir mokinių saugumą ugdymo (si) proceso metu įstaigoje ir už jos ribų.

7. Už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

8. Priešmokyklinio meninio ugdymo mokytojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

**V SKYRIUS**

**BAIGIAMOSIOS NUOSTATOS**

9. Priešmokyklinio ugdymo meninio ugdymo mokytojo metodininko pareigybės aprašymas gali būti keičiamas direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_